
ARTHUR DOWERS 

M 
iembro di fraccion di AVP, Arthur Dowers ta papia no 
solamente di un dia historico awe pa pais Aruba pero 
tambe un dia tristo, ya cu awe oficial mente Prome Minis- 
ter Evealyn Weaver Croes, ta forma pa bay di acuerdo cu e 
‘Coho’ nobo, esta e “Onderlinge Regeling.” 
E ta tristo ya cu na momento cu e lider di MEP vota pa 
oficialisa e acuerdo aki, e ta firmando pa practicamente kita 
autonomia di e pais, autonomia di Parlamento. 


Mientras cu pa algun tempo caba tin un cantidad di funcio- 
narionan publico trahando den diferente departamento di 
gobierno, awe e asunto aki ta bira algo oficial caminda prac- 
ticamente Hulanda ta esun cu lo determina kico por pasa, 
kico por haci y kico no por haci. 
“Lo ta bon pa mustra aki cu henter a payasada cu Evelyn 
a hunga aña pasa caminda hunto cu su marionetanan den 
Parlamento, a grita y celebra cu a logra di ‘bari’ COHO for di 
mesa, awe COHO ta bira realidad pero bou di un otro nomber. 


For di aña pasa caba cu a dicidi di introduci e cambio di 
nomber aki, tabata conoci cu e contenido di e acuerdo aki lo 
no cambia y tur loke Evelyn a palabra y a acepta for di algun 
anterior bou di e nomber di COHO, lo sigui igual. 
Pa colmo ayera e ex secretario di estado pa asuntonan di 
Reino, Raymond Knops den un entrevista a confirma esaki 
tambe, algo cu tur hende tabata sa den Reino Hulandes, 
pero caminda un biaha mas e lider di MEP ta haci loke e ta 
haci miho cu tur otro hende, esta di gaña su propio pueblo. 
No solamente el a tuma pueblo haci pero tambe el a manipula 
miembronan di e dos fraccionnan cu ta sostene su gobierno, 
pretendiendo cu el a bari COHO for di mesa y cu supuesta- 


mente lo a bin otro palabracionnan pero awe na Den Haag, 
Evelyn lo firma mesun acuerdo cu el a aproba dos aña atras. 
Fuera di entrega di autonomia di pais Aruba awe, for di 
siman pasa ta papiando e otro medida serio cu pueblo ta 
ser confronta cune, esta introduccion di BBO na frontera, cu 
lo bay costa pueblo 40 miyon florin. 
Cu e cambio aki ta esunnan cu ta dicidi di cumpra algo 
on-line pa motibo cu esaki lo ta mas barata, awor ta haya cu 
nan tin cu pasa mas ainda pa cualkier pedida cu nan haci pa 
asina spaar placa. 
Dos gobierno di lider di MEP, pa casi seis aña caba, ta 
rancando placa for di cartera di pueblo sin misericordia, 
creando mas y mas pobresa den un pueblo cu a bay atras 
den su entrada formalmente,” Parlamentario Arthur Dowers 
a declara. 


M 
inisterio Publico di Aruba a dicidi pa retira e apelacion 
contra e absolucion (vrijspraak) di e sospechoso A.J.R. 
den e asesinato di John A. ‘Poentje’ Castro riba 22 di decem- 
ber 2010. 
Corte den Prome Instancia a duna R. vrijspraak riba 24 di mei 
2022, casi 12 aña despues di morto di Castro, debi na falta 
di prueba. Ministerio Publico a bay den apelacion contra e 
decision aki di Hues, pero awor, despues di a bolbe studia e 
sentencia, Ministerio Publico a dicidi pa conforma. E motibo 


pa esaki ta cu e dossier actual no tin suficiente punto di 
referencia pa por yega na pruebanan legal y convincente- 
mente den e caso. E caso ‘Apollo’ lo keda un cold case y si 
na cualkier momento den tempo surgi mas prueba, lo wordo 
habri di nobo. 
Ministerio Publico a reuni awe cu famia di difunto Castro y a 
pone nan na haltura di e decision. 
E homber A.J.R. ta sirbiendo actualmente un castigo di 
prizon den un otro caso. 


Parlamentario Arthur Dowers 


Awe Prome Minister Evelyn ta entrega autonomia di Aruba 


OM ta bay retira apelacion 
den caso asesinato di Poentje Castro 

A 
l contrario negociantenan cu ta bay na e limite di locu- 
ra aki, ta mas tanto perhudicando un economia di e isla 
den un forma masha peligroso mes, ya cu no solamente e ta 
core cu clientenan local, e tipo di situacionnan aki ta corien- 
do cu turistanan tambe. 
Pa algun tempo caba tin hopi keho di bishitantenan cu ta 
kehando riba con caro a bira pa pasa vacacion aki na Aruba 
y mientras cu e grupo di turistanan aki, ainda no ta motibo 
pa bati alarma, sin duda e ta un motibo pa atende cu e desa- 
royo aki prome cu e converti su mes den un situacion di 
crisis. 


Un hamburger di $20 ta simplemente algo espectacular 
sigur ora cu tuma nota cu e hamburger riba su mes, no ta 
brinda e turista of cliente, algo ‘super’ adicional cu cual lo 
por hustifica e prijs impresionante aki. 
No ta solamente e hamburger pero tin algun restaurant cu 
ta sirbi un pida steak cu tin un prijs cu ta shock hende, esta 


$50 cu sin duda ta nifica cu esunnan cu kier un pida steak, 
si ta hende local, e lo tin mester di 90 florin sin cu ainda el 
a pidi algo pa bebe, of un appetizer of na final un dessert. 
Ta prijsnan cu ta spanta hopi cliente local pero cu tambe ta 
un indicacion cu bishitantenan tambe lo ta puntrando nan 
mes si e prijsnan aki ta realistico y si nan lo kier paga asina 
hopi pa un hamburger of un bon steak. 
Tin restaurantnan grandi cu a introduci un aumento di casi 
50% riba nan prijsnan di cuminda na comienso di aña y 
esaki no ta un aumento solamente riba cuminda pero tambe 
riba bebidanan cu clientenan ta pidi. 


Di e forma aki, ta creando un problema serio pa un industria 
di turismo cu ta canando bon, cu ta bayendo den bon direc- 
cion pero caminda por anticipa cu e aumento di prijsnan aki, 
ta simplemente for di control y den hopi caso nan no tin 
hustificacion. 
Por ehempel un ‘ommelet’ di dos wega cu ham & cheese, 
simplemente no por ta bal $15 pa persona cu dos slice di 
toast ya cu ta trata di un plato masha simpel y cu no tin 
balor di casi 27 florin. 


Esaki ta birando impagabel pa hopi hende local cu tin 
custumber di un of mas bes pa luna, bishita un hotel of 
restaurant, pa come for di cas pa un cambio den nan rutina 
pero esaki ta birando algo impagabel sin duda. 


WEB y Elmar ta rancando 11 miyon for di pueblo den forma ilegal 
D 
iabierna 31 di Maart 2023 a yega te bay y e ultimatum, 
cu dos Minister, esta Geoffrey Wever y Glenbert Croes, 
a pone como ultimatum pa tanto WEB Aruba N V y NV Elmar, 
pa loke ta reduccion di prijs di awa y coriente. 
Inicialmente e ultimatum tabata dirigi na Elmar pero diabi- 
erna ultimo e situacion a cambia ora cu Elmar a informa 
ambos minister cu pa tuma un decision riba reduccion di 
prijs di coriente, ta WEB Aruba NV ta esun cu tin cu tuma e 
decision aki. 


Mientras cu e ultimatum tabata mustra serio na final di 
cuenta e ultimatum a pasa bay sin mayor dificultad caminda 
pa pueblo no tin ningun cambio, al contrario pueblo tin cu 
sigui un aumento di prijs di awa y coriente cual aumento 
mester a keda reduci na luna di februari ultimo. 
Esey tabata e palabracion cu gobierno tabatin cu pueblo, 
cu e aumento introduci na luna di Juli di 2022, lo ta pa un 
periodo di 6 luna y cu despues di e periodo aki, prijs di awa 
y coriente lo bolbe wordo reduci bek pa alivia e presion 
adicional cu a wordo introduci na luna di Juli di aña pasa. 


Segun calculonan cu a bin dilanti den e asunto aki, caminda 


pueblo ta pagando un prijs di awa contra ley, ta indica cu aki 
ta papia di un sma di 10 miyon florin cu pueblo ta pagando 
y cual no ta na su luga. 


Sinembargo gabinete Wever Croes II nunca tabatin interes 
di pueblo na pecho y ta sigui “forsa” pasenshi di un pueblo 
cu a bin ta tolerando un castigo di medida pa casi seis aña 
caba, di un gobierno cu NO tin interes di e hende na prome 
luga. 


Lo a hala atencion pero cual no ta algo nobo, ta e posicion 
fuerte demostra pa Minister di Economia, Geoffrey Wever pa 
exigi pa prijs di coriente y awa wordo reduci segun palabra- 
cion cu tin, ta e forma con e mandatario a acepta trankila- 
mente y splicacion duna pa Elmar y no a sigui para pa sirbi 
interes di pueblo. 


Cu otro palabra ya caba pueblo lo tin cu sigui paga e aumento 
di prijs di coriente contra palabracionnan cu tin loke ta pone 
un biaha mas cu gabinete Wever Oduber no ta para of sirbi 
interes di pueblo, rancando miyones di un pueblo cu ta 
pasando den un situacion financiero hopi delicado. 


Hamburger di $20 
no ta un aporte na 
economia di e pais 

C 
orte den prome instancia a cera ayera trata- 
mento di e caso penal contra cuatro sos- 
pechoso cu ta wordo acusa di a comete violencia 
den publico. Ta trata aki di Yowalfre Torres Men- 
dez (22 aña) y Kevin Wever (27 aña) y e ruman- 
nan Nigel (33 aña) y Chris Williams (34 aña). 
E sospechosonan aki ta wordo acusa di a uza 
violencia den Azia Restaurant na Palmbeach riba 
14 di november 2021, caminda a tira cu stoel, 
boter y glas y a causa destruccion den e estab- 
lecimento hopi bishita aki. E sospechoso Torres 
Mendez ta wordo ademas acusa di a herida un 
trahado di e restaurante seriamente cu un boter. 
Ministerio Publico a exigi contra e sospechoso 
Torres MEndez 240 ora di trabao pa comunidad 
plus un castigo di prizon condicional di 3 luna cu 
un tempo di prueba di 2 aña. 
Contra e sospechoso Nigel Williams fiscal di 
husticia a exigi 176 ora di trabao pa comunidad 
y un castigo di prizon condicional di 1 luna mas 
2 aña di tempo di prueba y contra e sospecho- 


Castigo combina pa yiunan 
di politiconan envolvi den 
violencia publico 


sonan Kevin Wever y Chris Williams 148 ora di trabao pa comunidad y 
1 luna di castigo di prizon condicional plus 2 aña di tempo di prueba. 
Fiscal di husticia a enfatisa den su rekisitorio cu e caso aki, cu ta conoci 
como ‘Flor’, tabatin gran impacto riba comunidad y por a resulta hopi 
malo pa e imagen di Aruba como destinacion turistico safe. E restau- 
rant ta keda cerca di e asina yama highrise hotels y tabata sirbiendo 
na e momento ey tanto huespednan turista como localnan. E pelea a 
hiba na caos y panico bao di e huespednan, bao di cual tabatin tambe 
muchanan. Fiscal a bisa cu ta un milagro cu no a cay mas herido e 
anochi ey. 
Hues lo dicta sentencia riba 21 di april venidero. 


E 
escena dialuna den Corte no tabata esun 
mas bunita. Durante tratamento di e caso 
penal unda yiunan di dos político ta envolvi, na 
diferente ocasion por a sinti un falta di respet to- 
tal pa Hues, cu a mustra un pasenshi hopi gran- 
di. 


Falta di respet pa Hues 
Michael Williams saca 
for di Corte despues di 
desordo, insulto y menasa 


E rumannan Williams y nan tata tabata stroba e proceso den Corte y 
cada rato mester a hala nan atencion pasobra no ta mantene silencio y 
tabata reacciona riba tur loke cu contra partido bisa. Hues a mustra nan 
cu tin derecho pero durante tratamento di caso tur cos ta bay den fase 
y cada partido ta haya chens pa reacciona. 
Pero e punto culminante di e situacion tenso a wordo causa door di 
abogado mr. Ruiz, representando e acusado Kevin Wever, kende a yama 
e rumannan Williams pa zware jongens y cu e hendenan tin miedo di 
nan. A recorda nan pasado violento pa cual tabata den Corte mas cu un 
biaha caba. Ripiticion di e palabra zware jongs a causa explosion cerca e 
acusadonan y nan tata. Ambos despues di a grita cu henter e caso ta un 
manipulacion, cuminsando cu e videonan, cu e polisnan envolvi y awo 
cu hues y fiscal. Tata y yiunan a bisa e abogado “Bo ta provoca y bo ta 
bay haya, bo ta bay haya den hende”, E abogado a pidi pa tuma nota di 
e menasa aki. 


Despues Tata a perde pasenshi y a cuminsa grita, batiendo man riba 
mesa pa cual security hunto cu Polis a sac’e afo. 
E situacion tabata asina tenso durante tratamento di e caso cu dado 
momento tabatin 10 funcionario di seguridad den e sala unda e caso 
tabata wordo trata. 
Cos no a calma pasobra pafo e tata di Kevin Wever tabata esun cu a tira 
palabra tata Williams y a invit’e pa “bin awo”. Pero pafo tabatin tanto 
polis como miembronan di CEA cu a domina e situacion. 
Mirando loke cu a pasa, lo por spera mas problema. 

D 
ialuna den oranan di mainta, a bin topa cu un mucha muhe chikito (9) tabata babysit su 
ruman baby di 1 aña. Esaki tabata un caso hopi serio cu a sosode na Sero Patrishi. Di 
un of otro forma a yega na horea di departamentonan concerni manera Voogdijraad, Leer- 
plicht cu na un adres den e casnan di FCCA, cu na un adres na Sero Patrishi e ora mainta 
aki tin dos mucha chikito so den un cas. Mesora e trahadonan di Leerplicht y Voogdijraad 
a pidi pa presencia di polis pa compaña nan, hunto cu slachtofferhulp a bay na e adres aki. 
Na momento cu polis a yega na e cas hunto nan a bay na e porta y pa nan sorpresa en ber- 
dad a bin topa cu dos criatura di 9 y 1 aña. Mesora voogdijraad a actua, nan a bay cu e dos 
criaturanan pa asina warda e mayornan reacciona. E caso serio aki sigur lo pone e may- 
ornan den problema serio y e chens ta grandi cu nan lo por perde voogdij di e nan yiunan. 


Mucha di 9 y 1 aña haya nan so den cas 

D 
ialuna den oranan di mainta Brandweer a bay 
Santa Marta unda e dam ta situa pa cande- 
la di mondi y di tire. Na e sitio nos a mira cu e 
bomberonan tin un trabou riesgoso.  
Pakico nos ta bisa esaki ta debi cu unda e candela 
tawata di halto nan mester a baha pa combati 
esaki. 


Pues e candela tawata den mondinan abou. 
Candela mas pabou cerca di caminda Durante cu 
nan tawata combatiendo e candela pariba den e 
dam grandi, mas pabou cerca di caminda un otro 
candela, cu te hasta a cuminsa pega un palo di 
luz; y strobando visibilidad di automobilistanan. 


E huma dimes ta causa masha hopi molester 
mes pa habitantenan eybanda. Polis tambe a 
presenta pa asina desvia trafico, pero na mes un 
momento sin realisa cu nan tambe ta inhalando 
e huma. 


Candelanan rond di Aruba 
Mester remarca cu for di weekend caba Aruba ta 
experenciando un cantidad di candelanan grandi 


Brandweer man yen: 


Aruba azota pa candelanan di mondi 


di mondi. Y e ta cuminsa mustra den direccion cu esakinan ta inten- 
cional, y Bomberonan tambe ta haci un apelacion na Polis pa tira bista 
rond. 
Dialuna merdia, na San Nicolas Brandweer a wordo manda pa un otro 
candela di mondi, unda cu na momento nan paga un area y nan kere cu 
nan ta cla, otro parti ta cende. 

HET VERPLEEGHUIS, beter bekend als 
“CMCC of SABA” 
Is op zoek naar een 
VERZORGENDE NIVEAU 3/IG 


Je voldoet aan de volgende punten: 


 In het bezit van diploma Verzorgende (IG) nivo-3 
en ervaring. Heb je geen ervaring maar wel een 
harde werker; met ambities, en bereidt om te 
leren? dan willen we je toch graag ontmoeten. 


 In het bezit van goede sociale en contactuele 
vaardigheden (empathie). 


 Je kan zowel zelfstandig als in teamverband 
werken. 


 Je beschikt over een probleemoplossend attitude, 
met empathie, ordelijkheid en oplettendheid. 


 Goede beheersing van het Nederlands en Engels is 
een pré. Papiamento is een ‘must’. 


Herken jij je hierin? 


Dan willen wij graag met je 
kennismaken! 


Arbeidsvoorwaarden 
Je werkt in een organisatie 
die constant in beweging is. 
Je werkt zelfstandig, binnen 
een team met voldoende 
ondersteuning, in continu 
dienstverband. 
Het aangeboden salaris is 
afhankelijk van opleiding en 
ervaring. 
De organisatie heeft goede 
secundaire arbeidsvoor- 
waarden en een goede 
pensioenregeling. 
Sollicitaties 
Meer informatie over deze 
functie is verkrijgbaar bij 
dhr. E. Bakmeyer, tel: 
597.57.50. 


Je sollicitatiebrief met 
Curriculum Vitae kan je 
richten aan: 


ishara.fluonia@sabaruba.org 


T.a.v. Mevr. I. Fluonia, HR 
manager. 


Uiterlijke datum 
17 april 2023 


CMCC is op zoek naar enthousiaste verzorgende 
(m/v) niveau 3/IG. Je hebt een band met het eiland 
en haar inwoners, en kan jezelf volledig plaatsen 
binnen de lokale eilandcultuur. Je ziet het als een 
uitdaging om de chronische zorg verder te helpen 
opzetten op Aruba; je bent leergierig en flexibel. 
Als verzorgende ben je verantwoordelijk voor de 
goede zorg van patiënten en heb je een goede 
klinische blik. Tot slot ben je in staat om een goede 
relatie met (naasten van) de cliënt op te bouwen. 
Je 
bent 
een 
enthousiaste 
teamspeler 
die 
resultaatgericht samenwerkt. Je toont initiatief, bent 
flexibel en werkt zelfstandig. Je werkt mee aan goede 
kwaliteit van zorg en vindt het fijn om op dit gebied 
een voorbeeldfunctie te vervullen naar collega’s toe. 


D 
ialuna mainta via medionan social, Prome 
Minister Evelyn Wever-Croes a tuma nota 
di un noticia cu oponentenan a saca, infor- 
mando pueblo cu 3 minister di Gabinete Wev- 
er-Croes lo ta sacando auto nobo. Prome Min- 
ister a afirma cu e noticia aki ta uno completa- 
mente falso y ta pa desvia e atencion di pueb- 
lo for di e bon noticia di e firmamento di e 
“onderlinge regeling”. 


Prome Minister a splica cu na momento cu 
su persona a drenta Gobierno 5 aña pasa, el 
a haya un auto cu te awe ta sirbi e necesi- 
dadnan cu su cargo ta rekeri, y no ta wak niun 
motibo pa cambi’e. Alcontrario di e Prome 
Minister anterior, señor Mike Eman cu tabata 
tin 3 auto den su presupuesto di cual un di 
nan tabata tin un sticker grandi di AVP riba 
dje. Esaki, segun Prome Minister, ta bagamun- 
derianan cu a tuma luga den e gobernacion di 
AVP y a wordo para asina cu Gabinete Wever- 
Croes a cuminsa goberna. 


“Mi a ricibi varios yamada den fin di siman pa 
adverti mi cu oponentenan lo lanta dialuna 
mainta cu acusacionnan contra mi persona. 
Esaki sigur tabata di spera, mirando cu e 
siman aki ta un hopi importante pa pais Aruba. 
E firmamento di e “onderlinge regeling” na 
unda ta baha e COHO for di mesa, ta un logro 
grandi pa Aruba. Esaki sigur no ta combini 
oponentenan y p’esey nan ta prefera di bin 
cu noticianan falso pa crea discordia y desvia 
e atencion di pueblo for di e noticia cu si ta 
positivo y beneficioso pa pais Aruba”, Prome 
Minister a enfatisa. 


Prome Minister Evelyn Wever-Croes: 


Acusacion di oponentenan cu 3 minister lo ta 
hayando auto nobo ta completamente falso 


Oponentenan tambe a bin dilanti bisa cu nan a papia cu ex Secretario di 
Estado, Raymond Knops. Prome Minister tambe a papia cu señor Knops 
kende a gradici’e y felicit’e pa cu e logro aki mirando cu e areglo aki di e 
“onderlonge regeling” ta hopi mas benificioso pa pais Aruba cu esun cu 
señor Knops a bin cu ne anteriormente. 


“Ta importante si pa acusacionnan asina wordo aclarea cu e berdad. Mi 
kier laga comunidad sa cu e noticia aki, cu oponentenan a trece den medi- 
onan social, ta completamente falso. Mi ta lamenta cu oponentenan ta 
busca forma barata asina, pa purba na sobrepasa e bon noticia cu ta 
asina importante pa Aruba. Nos den Gobierno a custuma caba di ricibi 
acusacionnan baho y falso di oponente y ta scoge pa concentra riba e 
cosnan positivo y no laga nada kibra nos”, Prome Minister a expresa. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
irectie Natuur en Milieu (DNM) ta haci apelacion na tur cu ta bay campa na 
nos costanan y tin un vergunning pa esaki, pa respeta leynan cu ta mara na 
cuido di nos naturalesa y medio ambiente. E temporada di cual ta permiti pa 
campa e aña aki a cuminsa diadomingo 2 april 2023 entrante 12:00 di merdia y 
e ultimo dia di campa ta dia 16 april 2023. DNM ta enfatisa cu mester keda res- 
peta nos recursonan natural manera mata, bestia y e bida marino den tempora- 
da di campamento, pa asina garantisa nan existencia. 


Permiso pa campamento ta regula pa Korps Politie Aruba (KPA) y tin dife- 
rente ley cu ta relata na medio ambiente marino. Den e regla y rekisitonan 
tin specificamente poni kico no mag y mayoria tin di haber cu leynan 
manera Algemene Politie Verordening, Landsverordering en Landsbesluit 
Openbare Wateren en Stranden, Ordenansa pa Proteccion di Naturalesa 
y Decreto Nacional Flora y Fauna (Natuurbeschermingsverordening y 
Landsbesluit bescherming inheemse flora en fauna). E ultimo ta e ley 
di proteccion di diferente bestia y mata local. Tambe no por keda sin 
menciona e Landsbesluit Parke Marino, Landbesluit nieuwe aanwijzing 
domeingronden als natuur reservaat y e Landsbesluit Verbod voor het 
milieu schadelijke producten. Tur e leynan aki ta obtenibel riba nos website 
dnmaruba.org. 


Den e ultimo dianan Gobierno di Aruba a haci un yamada pa nos cuida e patri- 
monio di Aruba cu ta nos beachnan. A duna hopi atencion na Eagle Beach como 
cu esaki a haya reconocemento internacional. Tanto local como turista ta haci 
uzo di nos beachnan y varios area na costa rond di nos isla. Ta keda na un y tur pa 
cuida y respeta e sitionan aki specialmente durante temporada di Semana Santa. 


Respeta naturalesa y medio ambiente 
den e temporada di Campamento 


Ministerio di Naturalesa tin e vision pa inclui natu- 
ralesa den e constitucion di Aruba asina natura- 
lesa y nos lamanan tambe haya derechonan. A 
expresa esaki durante e conferencia di Awa ultimo 
di Nacionnan Uni. 
Nos beachnan y areanan na costa tin hopi flora y 
fauna cu ta protegi pa e Landbesluit bescherming 
inheemse Flora y Fauna. E ley ta specifica cu ta 
prohibi pa corta algun sorto di mata, como tambe 
mata cierto especie di bestia cu ta importante pa 
conservacion di e ecosistema marino. 


DNM ta recorda un y tur cu e especienan aki ta 
protegi pa ley. Ta permiti disfruta di nan, wak 
nan so y no purba di gara y tampoco saca nan 
for di nan habitat. Entre nan tin turtuga, pisca, 
manera e gutu y strea di lama. Apelacion ta bay 
pa hendenan no saca e strea di lama fo’i awa 
paso esaki ta causa e bestia hopi stress innec- 
esario y e por muri. E turtuganan tambe hopi 
biaha ta enfrenta problema ora nan ta bini cerca 
di areanan di landa, ora nan ta subi tera pa pone 
webo y luznan ta desorienta nan. Hopi hende no 
ta consciente cu nan actonan ta afecta e espe- 
cienan aki. 


Si bo ripara cu e bestia ta sufriendo door cu e ta 
pega den un taray, reda, plastic of otro obheto 
den awa, por yama Turtugaruba pa asistencia y 
conseho. Tambe ta pidi pa no duna e bestianan 
cuminda. E bestianan mes ta busca loke ta adecua 
pa nan come. Pa locual ta trata e matanan den 
cercania di lama den e permiso di campamento 
ta poni pa no kap, corta, y tampoco destrui e 
matanan. Por ehempel nos matanan di mangel 
ta hopi importante pa nos costanan. Matanan ta 
duna sombra, oxigeno, ta sirbi como proteccion 
pa nos costanan. 
Pa locual ta trata desperdicio. Mester tira tur 
sushedad den bari di sushi y no haci uzo di barinan 
cu ta yen. 


Pa loke ta trata cremanan antisolar cu ta contene 
oxybenzone esaki ta prohibi pa ley. E crema aki ta 
contene oxybenzone cu ta disolve den awa y ta 
afecta e coralnan cu ta conduci na nan degrada- 
cion. Esaki ta afecta e bida marino y ta impacta 
negativamente e producto turistico marino 
manera nos beachnan y nos pilar economico. 
No solamente den temporada di Semana Santa, 
pero henter aña mester respeta nos naturalesa y 
medio ambiente p’asina nos mantene su condi- 
cion faborabel pa por disfruta di dje hopi aña 
mas. DNM ta desea un y tur un dushi temporada 
di campamento y ta confia cu nos hendenan ta 
responsabel, ta cuida y respeta nos recursonan 
natural. 

live easy 


E ley di pensioen den propio 
administracion a cambia. 


Y awor? 


Un plan di pensioen 
personal ta importante 
pa tur hende cu kier 
ricibi un entrada adicio- 
nal banda di e pensioen 
di gobierno (AOV). E ta 
specialmente 
impor- 
tante pa abo, siendo un 
empresario 
indepen- 
diente, cu no ta inclui 
den un plan di pensioen 
di un dunado di trabou 
manera ta prescribi pa 
Recientemente e ley di 
pensioen bou di propio 
administracion a cambia 
y awor bo pensioen no 
ta deducibel mas como 
costo riba bo balansa 
ﬁnanciero. Consecuen- 
temente bo ta bai paga 
mas impuesto y proba- 
blemente lo no por spar 
mas pa bo propio pen- 
sioen. 
No 
preocupa! 
Guardian Group tin e 
solucion pa bo sigui 
beneﬁcia 
ﬁscalmente. 
E Plan Personal di Pen- 
sioen pa Empresario ta 
ﬂexibel y ta inclui varios 
opcion, 
p.e.: 


1. Pensioen mensual na 
momento cu bo stop 
di traha te ora cu bo 


2. Pa bo beneﬁciario 
nan na momento di 


3. D e s c a p a c i d a d 


4. D e s c a p a c i d a d 


Pa un plan di pensioen 
tin dos opcion cu por 
escoge di dje. Bo por 
dicidi cuanto ta e suma 
cu bo ta desea di tin na 
ﬁnal den bo plan di pen- 
sioen of bo por cuminsa 
spaar pa bo pensioen 
dependiendo 
di 
bo 
capacidad mensual. Si 
bo ta legalmente casa of 
tin un pareha registra 
y/of yiu, ta importante 
pa sigura cu nan no ta 
keda atras man bashi 
den caso cu bo fayece 
prome cu bo fecha di 
pensioen. Den e caso 
aki, un pensioen pa 
pareha y/of yiu tambe 
por keda inclui como 
parti di bo plan di pensioen. 


Otro opcion ta pa inclui 
un provicion den bo 
plan di pensioen cu ta 
sigura cu e pago di bo 
prima ta continua den 
caso cu bo keda com- 
pletamente desabilita y 
sin por traha. Den e 
caso aki Guardian Group 
lo percura di paga bo 
prima te na fecha di 
pensioen, 
protehando 
bo capital di pensioen. 
Adicionalmente bo por 
inclui un pensioen di 
desabilidad den bo plan 
cu ta sigura un entrada 
ﬁho for di dia bo keda 
desabilita te cu bo edat 
di 
pensioen. 


Maurits Ras 


Senior pension advisor 


736 2628 
Maurits.Ras@myguardiangroup.com 
@ 
Pa mas informacion: 


di pensioen! 
Bo specialista 


fayece 


fayecimento 


laboral 


personal 


Pero lo bo ta puntra bo 
mes, dicon un plan di pen- 
sioen y no un plan di spaar 
t r a d i c i o n a l ? 
Bo prima di pensioen ta 
parcialmente deducible for 
di impuesto. Pues cu 
Guardian Group no sola- 
mente bo ta haña un bon 
rendimento y oportunidat 
pa obtene un ganashi, 
pero bo ta beneﬁsia ﬁscal- 
mente tambe. Tur locual 
cu a wordo menciona ta 
locual un plan di spar tradi- 
cional no lo por ofrece bo. 


Tuma contacto cu nos 
consehero di pensioen 
experiencia di Guardian 
Group pa mas informa- 
cion tocante e beneﬁ- 
cionan di un pensioen 
pa empresario ﬂexibel 
segun bo situacion y 
necesidadnan personal. 
Nos ta yuda bo cu 
placer! 


C 
amara di Comercio y Industria Aruba (KvK) 
den colaboracion cu Departamento di Asunto 
Economico, Comercio y Industria (DEZHI) y Min- 
ister di Economia, Comunicacion y Desaroyo Sos- 
tenibel, ta organisa riba 6 april 2023 un anochi in- 
formativo tocante un mision comercial pa Colom- 
bia cu lo tuma luga den luna di mei proximo. E in- 
tencion ta pa comerciantenan di Aruba bishita e 
ciudad di Bogotá cu e meta principal pa cera acu- 
erdonan comercial entre e negoshinan di Aruba y 
di Colombia. Durante e anochi informativo lo duna 
tur informacion necesario y alabes invita e comer- 
ciante pa participa na e mision comercial. E mis- 
ion aki ta un oportunidad fantastico pa empresa- 
rionan cu ta buscando pa amplia nan horizonte y 
investiga mercado nobo. 


Mision comercial 
E mision comercial lo tuma luga dia 22 pa 26 di 
mei na Colombia y lo consisti di B2B meetings cu 
empresarionan di Colombia. E mision ta combina cu 
un evento di 2 dia di matchmaking. Otro puntonan 
di e programa ta sesionnan di informacion tocante 
e logistica y e impuesto aplicabel pa exporta for 
di Colombia, combina cu un excursion y bishita na 
negoshinan di Bogotá. Durante e matchmaking lo 
combina diferente negoshi di Aruba cu negoshi di 
Colombia a base di nan potencial y similaridad. 
Nos comerciantenan por haya mas informacion 
di e producto y servicionan cu e negoshinan na 
Colombia ta brinda. Tambe e comerciantenan di 
Aruba lo haya e oportunidad pa intercambia idea 
y traha sinergia pa asina crea mas relacion comer- 
cial. 


Anochi informativo 
E anochi informativo aki lo tuma luga den audi- 
torio di KvK riba diahuebs 6 di april di 5.30pm-7.30 
pm. Durante e anochi aki lo brinda informacion 
di e obhetivo y programa di e mision, detayes di 
costo y registracion. E anochi lo wordo clausura 
cu un sesion di pregunta y contesta, networking y 
despues lo brinda oportunidad pa tur esnan inte- 
resa haci pre-registracion pa e mision comercial. 


E mision aki ta un bon oportunidad pa crea laso 
comercial cu Colombia y oportunidad pa diver- 
sifica producto y/of servicio. KvK ta invita tur 
comerciante local cu kier expande y forma parti 


Anochi informativo pa crea mas 
lasonan comercial cu Colombia 
KVK ta organisa un anochi 
di informacion encuanto 
e mision comercial 
di Aruba pa Colombia 


di e mision comercial pa Bogotá pa asisti na e anochi informativo. Por registra 
pa e anochi informativo via e link aki https://forms.gle/QMqySfBb5fmiHzA7A y 
forma parti di un tremendo oportunidad comercial. 
Pa mas informacion por tuma contacto cu departamento di Business Information 
& Support via email: businessinfo@arubachamber.com of via tel: 5821566 etx. 
30/35/42. 

RECIENTEMENTE, na Azia Lounge, e compleho 
di Aruba Marriott a celebra y reconoce su asocia- 
donan y lidernan cu a sobresali den nan trabao 
durante e transcurso di aña 2022. 


E asociadonan y lidernan nomina a wordo scogi 
door di nan supervisor, manager y e team ehecu- 
tivo pa nan excelente trabao y dedicacion durante 
full e aña. E premionan cu a wordo otorga ta ‘All 
Star Team of the Year’, ‘Associate of the Year’, 
‘Supervisor of the Year’ y ‘Manager of the Year’. 


Despues di un cena sabroso, acompaña pa 
entretenimento, e team ehecutivo a anuncia 
e feliz ganadonan di aña 2022. E asociadonan 
cu a wordo reconoci como ‘All Star Team of the 
Year’ ta Tisha Powell di Los Prevention Resort, 
Marta Agudelo Gomez, di Housekeeping Resort, 
Felicitas Mangsat di Captain’s Galley, Nasir 
Soeratini di Malmok Kitchen y Jazmin Roa Barrera 
di Casino AML. E asociado kende a wordo otorga 
e reconocimento di ‘Associate of the Year’ ta 
Tisha Powell di Loss Prevention Resort, mientras 
Joshua Gomez di Banquets a wordo reconoci 
como ‘Supervisor of the Year’ y Raquel Vrolijk di 
Casino Pit a ricibi reconocimento di ‘Manager of 
the Year’. 


General Manager di e compleho di Aruba Marriott, 
Sr. Raoul Lemmerling, hunto cu e team ehecu- 
tivo y staff di Aruba Marriott ta orguyoso di tur e 
nominadonan y ganadonan y ta felicita nan cu e 
logro bunita aki. 


Pa esnan interesa pa cuminsa nan carera na 
Aruba Marriott, por bishita www.marriott.com/ 
careers pa aplica. 


Aruba Marriott Resort & Stellaris Casino a habri 
na aña 1995 cu 411 camber y a añadi 3 camber 
na 2018. Na aña 1999 a habri Ocean Club cu 
311 camber y na aña 2004 a habri Surfclub cu 
900 camber. Na tur, e famia di Marriott Aruba 
ta consisti di mas o menos 1200 empleado den 
servicio directo. E compleho di Marriott Aruba 
ta esun di mas grandi den henter Caribe, tanto 
den cantidad di camber como den cantidad di 
empleado. 


Aruba Marriott ta celebra su asociadonan 
cu a sobresali durante aña 2022 

D 
iasabra 1 april ultimo a tuma luga e 
tan spera encuentro entre e rivalnan 
di semper TEAM SNOR y SERO BLANCO 
DT. Un bataya cu hopi “connoisseur” di 
domino a spera di ta un anochi di kibra 
nervio y yena cu adrenalina. Sinembar- 
go, manera nan ta bisa na Hulandes, “het 
is met een sisser afgelopen”! E fecha di 
1 april muy probabel a hunga un rol im- 
portante, ya cu e desaroyo di e anochi 
aki ni na Hollywood nan lo por a traha 
su script! 


Ni con hende draai su cabes rond di e cos 
aki, e ta keda un misterio total. Halftime 
ta drenta y cu wowonan di coneu den 
luz di foks di mei anochi, Sero Blanco 
ta staar n’un scoreboard indicando cu 
nan ta perdi cu nada menos 1 pa 11! 
Un berdadero “donderslag bij heldere 
hemel”, un scenario di horor; Saturday 
April 1st, Fool’s Day, y net e dia ey bo 


bateria di domino ta flauw flauw! Con 
e snacks por baha bou circunstancia 
asina? Con marga e ‘biertje’ lo a smaak? 
Cu calafriu so hende por imagina... 


Segundo tempo ta cuminsa y Sero 
Blanco ta haci un intento heroico pa 
toch scapa cara y logra lo practicamente 
imposibel contra e mashin matematico di 
Nelson “Snor” Perez, pero den no time, 
locual muy probabel lo keda conoci pa 
generacionnan largo como “E Masacre 
di 1 April”, a tuma luga. Team Snor ta 
cera e anochi c’un score increibel di 21 
- 7, y ban spera cu esaki no ta motibo 
pa 
“straatnamencommissie” 
cambia 
e nomber di bario pa “Sero 1 April”! 
Mester menciona si cu e dama capitan di 
Sero Blanco a logra pasa clean board si, 
pero manera nan ta bisa na Ingles, “too 
little, too late”! E “afstraffing” ya tabata 
inevitabel. 


Pero, shonnan, esnan cu conoce Sero 
Blanco, ya sa caba cu e revancha ta 
den tapara! Esaki lo bira en berdad e 
revancha di siglo. Tambe, segun nos 
horea na muraya, den “wandelgangen” 
tin papia di un ekipo nobo cu lo bay haci 
su debut; un tal “Stone Strikers”. En todo 
caso, aña 2023 ya caba ta priminti di ta 
un sambombaso di aña! 


Team Snor a introduci “E masacre di 1 april”! 

P 
rome Minister Evelyn Wever-Croes, Minister di Finansa Xiomara 
Maduro y conseheronan dialuna a yega Hulanda pa un siman di tra- 
bou hopi importante pa loke ta trata relacion di Reino. Prome Minister a 
indica cu Diamars ta un dia importante pa loke ta trata e onderlinge re- 
geling y COHO. Y den e dianan siguiente lo tuma luga diferente reunion 
na unda lo trata temanan entre otro di Raft. 
Hunto cu Minister Plenipotenciario na Hulanda, señor Ady Thijsen, a 
cuminsa atende reunionnan caba na Hulanda. Prome Minister hunto 
cu señor Thijsen y Director di DBB, señora Jocelyne Croes, a reuni na 
Ministerio di Asuntonan Exterior cu Yvette Eechoud, Directeur Directie 
Westelijk Halfrond (DWH), MinBuza; Dirk-Jan Vermij, Afdelingshoofd, 
Caribbean en Koninkrijkszaken; Masooma Yousufzai, Beleidsmedewerker 
Koninkrijkszaken. 


Den e reunion aki a delibera extensamente riba e tema di Venezuela. 
Manera ya conoci, Aruba a duna Venezuela un indicacion cu Aruba ta 
dispuesto pa habri frontera maritimo cu Venezuela entrante 1 di mei si 
pa mas tarda 30 di maart, diahuebs ultimo, Aruba ricibi e documenta- 
cionnan necesario pa reevalua apertura di e frontera. E documentonan 
aki a wordo ricibi anochi laat di diahuebs y esakinan ta wordo revisa 
pa e profesionalnan y den transcurso di siman nan lo indica si e docu- 
mentonan ta cumpli cu tur rekisito cu Aruba tin mester pa asina habri 
e frontera maritimo. 


“Mi ta hopi satisfecho cu Venezuela a cumpli aunke na ultimo minuutnan 
di e fecha stipula. Aruba y Venezuela ta trahando riba un bon relacion di 
trabou pa yega na e reapertura di frontera maritimo pa 1 di mei of mas 
prome si por cu lo duna nos e posibilidad pa importa fruta, berdura, 
otro comestible y material pa construccion na prijsnan mas barata for 


Prome reunion di Prome Minister na Hulanda, 


Prome Minister a reuni na Ministerio di Asuntonan Exterior 


di Venezuala”, Prome Minister a duna di conoce. 


A delibera tambe riba otro relacionnan exterior y 
di Aruba cu paisnan den region. Di parti di esnan 
di Hulanda, tawata tin hopi elogio pa e forma con 
Aruba ta desaroya su mes y tambe pa e manera 
digno cu Aruba ta representa Reino den exterior. 
“Nan a gradici mi masha hopi mes pa e manera 
cu mi a representa Reino na Nacionnan Uni como 
tambe con ami y demas ministernan di Gabinete 
Wever-Croes, ta representa Reino den exterior 
pa estrecha lasonan”, Prome Minister Evelyn 
Wever-Croes a remarca. 

D 
ialuna 3 di april a lansa e Telefon pa Adulto 
Mayor cual ta un proyecto colaborativo entre 
Directie Ouderenzaken y Club Kibrahacha. E liña 
di telefon nobo di 125 tin como meta pa duna 
sosten y compasion na esnan di 60 aña bay Aru- 
ba pa asina combati sintimento di soledad y iso- 
lacion. 


Club Kibrahacha tawata brinda sosten telefoni- 
camente durante e pandemia y awor por reinicia 
e proyecto danki na Directie Ouderenzaken. Club 
Kibrahacha lo maneha e telefon di dialuna pa 


Minister Ursell Arends: 


Ta lansa ‘Telefon pa Adulto Mayor’ 125 pa combati soledad 


diabierna di 8:30 di mainta te cu 12’or di merdia. 


Nos comunidad a bin ta cambiando y desaroyando di tal forma cu ora 
yega edad di pensioen, ta wordo spera dibo cu bo por bay cas y relaha. 
E cantidad di yiunan a bira menos , mayoria biaha yiunan ta traha y 
tambe ta tene nan cantidad di yiunan (esta nietonan) limita. Pues di e 
forma aki nos tin hopi adultonan mayor cu ta biba den soledad y cu no 
ta participando activamente den nos comunidad. 


E liña di telefon 125 ta crea y ofrece servicio y cuido adapta y na nece- 
sidadnan di nos adultonan mayor y dos pa crea un vision nobo den 
embehecimento na Aruba. Nos adulto mayornan cu nan conocemento, 
experiencia y sabiduria merece di forma un parti clave den nos comu- 
nidad. “E Telefon pa Adulto Mayor lo ta un gran ayudo na esnan cu tin 
mester wordo scucha cu compasion y empatia, den e manera aki ta 
yuda conecta cu otro. Pues, e slogan “Mi ta Inclui” ta refleha e meta 
principal di e liña di telefon, esta pa disminui sentimento di soledad y 
isolacion bou di adulto mayor. 


Minister Arends ta gradici esfuersonan di Directie Ouderenzaken y Club 
Kibrahacha pa haci e Telefon pa Adulto Mayor un realidad. Por haya mas 
informacion di e Telefon pa Adulto Mayor na www.mitainclui.aw of riba 
e facebook na “Mi Ta Inclui”. 


D 
iaranson 29 di maart 2023, Aruba Trade and Instustry 
Association (ATIA) a tene su reunion general di miem- 
bresia den e “New ATIA Building” unda a debuta oficial- 
mente e sala di conferencia y façade nobo nobo. 
Prome cu e parti oficial, Sr. Herrick Henriquez, Director di 
ATIA, a duna un presentacion interesante riba e tema di 
“Strategia di ATIA” pa 2023 y futuro. Sr. Henriquez a presenta 
en breve e 4 pilarnan pa ATIA sigui den un rumbo exitoso. 
Durante e reunion a presenta e resultadonan di e aña ante- 
rior y e enfoke pa 2023 y alabes a eligi e miembronan di e 
hunta di directiva pa aña 2023 – 2024. 


Durante 2022, ATIA su enfoke tawata riba recuperacion di 
Aruba su economia y a participa den varios stakeholders 
meetings pa cu “landspakket” ribe e temanan di reforma 
fiscal, ley laboral, y clima di inversion den nos economia 
(“red tape”). 
Tambe ATIA a sigui enfoca durante e aña riba desaroyo di e 
habilidadnan y experticio di su miembronan y nan emplead- 
onan por medio di diferente workshop, sesion di informa- 
cion y eventonan pa engrandece e netwerk di miembronan 
di ATIA. Workshopnan exitoso tawata “Start-up week”, 


“Continued Financial Excellence Program, “Lunch and Learn 
– digital payments” y “People Management Seminar – Mental 
Health in the workplace”. No por a lubida e Business Mixers 
cu tawata hopi bishita, pero tambe e eventonan di “Year of 
Purpose” cu tawata: LIDERA “Purpose as Power”, “Youth 
Athlete Event” y tambe ATIA su Corporate Event anual. 
Pa aña 2023 – 2024, e hunta di directiva a dispidi di 2 
miembro cu a forma parti di e hunta pa hopi aña, esta sr. 
Ronald v. Trigt y Sr. Tristan Every. ATIA ta gradici Ronnie y 
Tristan pa tur nan añanan di aporte valioso como miembro 
di hunta di ATIA. E presidente, vice-presidente, tesorero y 
secretaria nobo, lo wordo eligi durante e prome reunion di e 
hunta durante e luna di april y ATIA lo anuncia esei ora nan 
a wordo eligi. 
E hunta di directiva di ATIA pa 2023 – 2024 ta consisti di: 
Sr. Frank Snijders, Sra. Gina Habibe, Sr. Tito de Cuba, Sra. 
Tisa LaSorte, Sr. Roland Croes, Sr. Mattijs Bijen, y Sr. Andrew 
Harms. ATIA ta contento pa anuncia su 2 miembro nobo nan 
cu ta Sra. Jennifer Figaroa-Guzman y Sr. Danilo Werleman. 


E reunion a culmina cu un networking event pa e miem- 
bronan presente unda ATIA a debuta su “Bao Palo Terrace”. 


ATIA a papia cu su miembronan riba recuperacion economico 

Date 
Event 
Location 
Time 


March 31st 


Ban Uni man pa cria nos muchanan – 
Family Event / Raffle presented by: 
Xyanthe Lacle, Timothy Fowler and 
Jefferson Walle 


Centro di Bario 
Noord 
6 – 10 pm 


April 1st 


Donkey Sanctuary – Sensational Saturday 
Kid’s event presented by: 
Tanishka Roos, Ellie Genadry and Winson 
Geerman 


Centro di Bario 
Playa Pabou 
11am – 3pm 


April 2nd 


Best Friend Foundation (Cares for Ethan) – 
Butterfly Walk presented by: 
Sharel Croes, Jailene Croes, Fenicie 
Setrojdemino and Alexandra Walden 


Compleho 
Deportivo Frans 
Figaroa 


4 – 7pm 


April 8th 
Nine Lives – Paint & Sip presented by: 
Michelle Sabajo, Milanyela Perez, Alyssa 
Singh and Paige Mickle 


University of 
Aruba 
10am – 1pm 
4pm – 7pm 


April 9th 


Fundacion Respetami – Kid’s Easter Egg 
Hunt presented by: 
Nair Tromp, Riteshka Chandiramani and 
Darick Schwengle 


Parke Curason 
2 – 5 pm 


April 15th 


Koningin Wilhelmina Kanker Fonds - 
Bowling Tournament/Raffle presented by: 
Chantelle Lacle, Serelaine Ramos and Ana 
Vasquez 


Centro di Bario y 
Deporte Dakota 
4 – 8 pm 


April 15th 
Criollo Trappers – Redemption Party 
presented by: 
Camille Lievens and Maria Mendoza 


Medusa Aruba 
11pm – 4am 


April 20th 


Sgt. Pepper’s Friends – Furry Friends 
Fundraising Raffle presented by: 
Shareen Baluarte, Angelica Castro, 
Cassandra Maduro and Takisa Dania 


Facebook Live 
1pm 


April 30th 


Fundacion Autismo Aruba - Relay for 
Inclusion presented by: 
Kevvin Valderrama, Jose Ruiz and David 
Bodin 


Bushiri Beach 
8 – 2pm 


FHTMS di Universidad di Aruba ta invita pueblo 
pa sostene eventonan special pa comunidad 


R 
ecientemente, 29 studiante di Facultad di Hospitalidad 
y Turismo (FHTMS) di Universidad di Aruba (UA) como 
parti di nan curso di “Meetings, Incentives, Conferences and 
Events (MICE) Management” a presenta nan ideanan y a 
elabora ariba e nuebe eventonan cu nan lo ta organisan- 
do. Durante ful e luna di april, cual ta e “Global Volunteer 
Month” ta celebra e trabou di boluntarionan mundialmente, 
ta enfoca ariba e importancia y balor di un boluntario. 
E proyecto ta un ehercicio cu ta permiti nuebe (9) grupo 
di studiante aplica e conocemento acumula di e teoria pa 
planea, organisa, y ehecuta un evento special pa recauda 
fondo pa un instancia den nos comunidad. E meta di e 
proyecto “Special Fundraising Event” ta pa desaroya e 
conocemento y abilidadnan di e studiantenan, pero mas 
aun motiva y involucra nan pa duna bek. Como futuro lider 
e aspecto aki ta un parti cardinal den nan desaroyo y nan 
compromiso cu comunidad. 


Recientemente e gruponan a “pitch” nan idea / concepto na 
representantenan di AHATA, QUOTA Aruba, ECO DMS, y Setar 


N.V. Nan presentacion a inclui informacion di e instancia, 
motibo dicon a scoge esaki, tipo di evento, con lo mercadea 
e evento, recursonan cu mester pa ehecuta (boluntario, 
cuminda, fondo, y mas). E meta tras di e presentacion tawata 
pa nan ricibi feedback ariba nan evento for di e expertonan 
di industria y ricibi sosten pa por ehecuta esaki. 
“Cu e proyecto kier logra pa e studiantenan pone den prac- 
tica locual cu nan a siña durante e semester. Organisa un 
evento no ta algo facil, ta rekeri abilidadnan manera flexi- 
bilidad, creatividad, originalidad, bista pa detaye, iniciativa, 
maneho di tempo, comunicacion, resolucion di problema y 
mucho mas. E meta adicional ta pa no solamente educa e 
mente, pero tambe e curason.” Sra. Jo-Anne Croes docente 
di e curso ta subraya. 
Nos ta invita pueblo di Aruba pa bishita e diferente even- 
tonan y sostene nos studiantenan cu ta trahando duro y di 
curason♡ pa nos comunidad. 


“Educating the mind without educating the heart is  no 
education at all.” ― Aristotle. 


Facultad di Hospitalidad y Turismo di 
Universidad di Aruba ta reconoce e 
contribucion unico y strategico di e 
industria di turismo pa e desaroyo di 
Aruba y Caribe. Pa mas informacion di 
nos programa por bishita nos na www. 
ua.aw of via facebook @UA.FHTMS 

D 
iasabra Minister Maduro a pasa ad- 
mira dos proyecto, Pepe Margo y 
Calypso, cu ta proyectonan cu e hoben 
entrepreneur Jonathan Harms hunto 
cu su Tata Milton Harms a desaroya y 
den cual nan ta brinda honor na Aruba. 


Cas di pepe Margo como destileria di 
rom artesanal 
E cas di e pepe di sr. Milton, sra. 
Margo Wever den feliz memoria, situa 
entre Wilhelminastraat y Zuidstraat, 
a keda transforma den un destileria 
di rom artesanal cu ta hiba e nomber 
‘Pepe Margo’, na honor di sra. Margo 
cu a habita e cas. Sr. Milton Harms a 
conta cu su pepe Margo tabata traha 
cos dushi y tabata bende esaki fo’i e 
bentana di cushina cu ta habri riba 
Wilhelminastraat. 
E cushina di e cas estilo Arubiano aki 
cu recientemente a keda renoba den 
su gloria, awor lo bay conta tambe e 
storia di e hoben comerciante Jonathan 
Harms, ya cu el a sa di transforma e 
cushina den un destileria di rom y a 
duna e producto local aki e nomber 
‘Pepe Margo’. Un proyecto bunita 
den cual ta rescata un di nos casnan 
estilo Arubiano y ta duna nos localnan 
y turistanan e oportunidad di mira di 
cerca e produccion di un rom traha na 
Aruba. 


Bebida Calypso traha na Aruba 
Minister Maduro a haci un bishita 
tambe na e otro proyecto di e hoben 
entrepreneur Jonathan, cual ta e planta 
di Calypso cu ta e prome bebida hard 
seltzer produci na Aruba. Jonathan a 
transforma e magashina unda cu Famia 
Harms hopi decada atras a cuminsa cu 
nan negoshi, den un planta di produc- 
cion moderno di un bebida alcoholico 
di awa carbonisa den cuater dife- 
rente sabor. A duna e bebida e nomber 
Calypso y riba e emblema por mira 
Aruba su nomber y e Faro di Westpunt. 


Minister Maduro ta felicita Famia Harms, 
specialmente e hoben Jonathan Harms 
cu e dos bunita proyectonan aki den 


cual ta duna honor na Aruba. ‘E ta un 
placer pa mira un Arubiano bay dilanti 
y den e proceso duna balor na Aruba. 
Masha danki pa kere den Aruba,’ tabata 
palabranan di Minister Maduro na final 
di su bishita na e dos proyectonan mas 
nobo di Famia Harms. 


D 
irectiva di Centro di Bario Playa Pabao ta anuncia su 
proximo actividad cual lo ta “Ban Busca Webo na Pla- 
ya Pabao”. E Actividad aki ta tuma lugar diadomingo 9 di 
april, mainta di 9’or pa 11’or na nos Centro. Riba e dia aki 
tin buscamento di webo pa muchanan di 4 aña te cu 8 aña. 


Mayornan por inscribi nan yiu(nan) di dialuna pa diahuebs 
mainta di 9’or pa 12’or y despues di merdia di 3’or pa 6’or. 
Diasabra mainta di 10’or pa 11’or un miembro di directiva 
lo ta na Centro pa tuma inscripcion. Pa e actividad aki direc- 
tiva di Centro di Bario Playa Pabao ta cobra un contribucion 
di 5 florin. Muchanan lo ricibi un “hotdog” y “juice” y natu- 
ralmente nan tin e oportunidad pa gana un premio. Pa moti- 
bonan organisatorio directiva di Centro di Bario Playa Pabao 
ta haci un apelacion riba mayornan pa inscribi nan yiu(nan) 
na tempo y no warda te na ultimo momento. Ultimo dia pa 
inscribi ta diasabra mainta 8 di april. 


Minister Maduro ta felicita famia Harms cu 
dos proyecto den cual ta duna balor na Aruba 


Un cas Arubiano renoba y bebida traha na Aruba 


Ban Busca Webo 
na Playa Pabao 

D 
irectie Ouderenzaken, bou encar- 
ga di Minister Ursell Arends, y Club 
Kibrahacha 60+ ta lansa e Telefon pa 
Adulto Mayor, un servicio nobo pa brin- 
da sosten na esnan riba 60 aña di edad 
cu ta experiencia soledad. Maneha 
door di Club Kibrahacha, e liña di tele- 
fon 125 ta atende cu yamada pa des- 
minui sentimento di isolacion. 


Segun nos poblacion ta bay bira mas 
bieu, e problema di isolacion social den 
e grupo di hende di tercera edad ta bira 
mas prevalente. Estudionan a mustra 
cu isolacion social por tin un impacto 
negativo riba salud mental y fisico di 
un persona, cu por hiba na depresion, 
ansiedad, y otro problemanan di salud. 
Telefon pa Adulto Mayor ta purba 
combati e problema ki dor di brinda un 
compania. 


E servicio ta disponibel pa cual- 
kier persona cu tin mas di 60 aña y 


ta buscando compania. E persona cu 
yama por papia cu boluntarionan cu ta 
entrena y cu t’ey pa brinda sosten y un 
horea pa tende. E servicio ta disponibel 
na Papiamento y e ta gratis.  


“Nos ta compronde cu hopi hende di 
tercera edad por sinti nan mes isola, 
y nos kier yuda nan sinti nan mes 
mas conecta cu nan comunidad,” a 
bisa Lenny Geervliet, cu ta maneha e 
proyecto di Telefon pa Adulto Mayor. 
“Nos servicio ta diseña pa brinda 
compania y sosten na esnan cu ta 
mester mas di dje. Nos kier demostra 
cu dor di duna un horea pa tende, nos 
por haci un diferencia real den e bida di 
hopi persona.” 


Telefon pa adulto mayor ta un liña di 
telefon cu un number facil, 125, cu 
adultonan mayor na Aruba por yama. 
E servicio ta disponibel di dialuna pa 
diabierna di 8.30AM pa 12.00 PM, cu 


e meta di ta disponibel 7 dia pa siman.  


Telefon pa adulto mayor ta un parti 
di e Proyecto: “Mi ta inclui” di Club 
Kibrahacha 60+ en colaboracion cu 
Directie Ouderenzaken. E meta di 
e proyecto ta pa combati y preveni 
isolacion y soledad bou di adultonan 
mayor na Aruba.  Pa mas informacion 
tocante Telefon pa Adulto Mayor, por 
bishita  www.mitainclui.aw  of bishita 
nan pagina di Facebook of Instagram 
“Yama 125 Mi ta inclui”. 


R 
ecientemente Minister Maduro di 
Cultura tabata tin e placer di por a 
topa y combersa cu e historiado Aru- 


biano dr. Adi Martis kende na aña 2018 
a publica e buki ‘Historia di Aruba te cu 
1816, di Isla ruman pa imperium in im- 
perio.’ Den e buki dr. Adi ta describi e 
storia pre-colonial (2500 v.Chr-1500), 
e tempo cu Aruba tabata den man di e 
Spañonan (1499-1634), e periodo cu 
nos Pais tabata bou mando di e West- 
Indische Compagnie (1636-1791), y e 
tempo cu Aruba a sali fo’i dominio di e 
Inglesnan pa bay den man di e Hulan- 
da (1792-1816). 


Den e momento aki cu den Reino 
Hulandes ta pone atencion riba e 
historia y consecuencia di sclavitud 


den presente, ta importante pa nos 
na Aruba busca pa haya sa mas di e 
historia di nos Pais. Door di conoce 
Aruba su historia, nos por tin miho 
comprension di nos custumbernan, 
nos presente, nos por compronde nos 
relacion den Reino miho y nos por fiha 
nos futuro. E investigacion y documen- 
tacion di dr. Adi sigur ta aporta na nos 
conocemento di e historia di nos Pais. 


Minister Maduro di Cultura ta gradici 
dr. Adi pa su tempo, investigacion y 
documentacion valioso di e historia di 
nos Pais. Masha danki dr. Adi Martis pa 
kere den Aruba. 


Introduciendo Yama 125 Telefon pa Adulto Mayor 


Un Servicio Nobo pa Combati Isolacion Social entre Adulto Mayor 


Minister Maduro ta gradici sr. Adi Martis pa su 
aporte valioso pa documenta e historia di nos Pais 
Den su buki ‘Historia di Aruba te cu 1816, di Isla ruman pa imperium in imperio’ 

D 
en 2021 Departamento di Agricultura, Cria y Pesca (DLVV) a 
participa por medio di Zoom na dos seminario tocante e male- 
sa di Banana Fusarium oxysporum f. sp. cubense Tropical Race 
4, awendia tambe yama Fusarium odoratissimum, un beschim di 
suelo cu ta causa cu matanan di Banana ta seca muri. Den Pa- 
piamento hende ta distingui Bacoba, cu ta un fruta cu hende ta 
come fresco y Banana cu por lo general hende ta cushina. Ambos 
ta cultivonan cu ta hybridonan di Musa acuminata (A) of Musa 
balbisiana (B). Asina e Lady Fingers, mihor conoci como Ney Poo- 
van, cu na Aruba e hendenan ta gusta planta den nan hardin, ta 
un hybrido diploid, AB. E Bluggoe ta un triploid ABB hopi vigoroso 
y resistente na secura. Foc tropical race 4 (Foc TR4) por severa- 
mente afecta banananan di e rasa Cavendish (AAA), esun mun- 
dialmente mas comercialisa. E motibo pa e seminarionan tabata 
e descubrimento di presencia di e malesa na La Guajira Colom- 
bia. DLVV a elabora e comunicado aki pasobra ariba 25 di Janu- 
ari 2023 Venezuela a adverti e secretariado di International Plant 
Protection Convention cu nan a detecta e Fusarium oxysporum f. 
sp. cubense Tropical Race 4, mira https://www.ippc.int/en/coun- 
tries/venezuela-bolivarian-republic-of/pestreports/2023/01/ 
phytosanitary-emergency-for-presence-of-foc-r4t/ 


E beschim ta infecta e rhizome, rais, di e mata y ta blokia e trans- 
porte di likido pa e resto di e mata ariba cu ta mat’e. Den e prome 
indicacion di e malesa e rand di e foyo mas pafo por cuminsa 
bira geel. Den Banana hende ta papia di un stam falso pasobra 
e ta consisti di foyonan hopi pega ariba otro. E stam di berdad 
ta sali di e rhizome y na dje e floracion y mannan di bacoba ta 
aparece. Den e fase inicial di e infeccion cu Foc TR4 solamente un 
foyo por mustra symptomanan di maron. Sinembargo e base di e 
stam falso lo mustra discolorisacion vascular y lo test positief cu 
e Polymerase Chain Reaction (PCR), un test di Desoxyribonucleic 
Acid. E fruta y e stam falso mes no lo mustra necrosis, cu ta 
manchanan preto di tejido morto. Den e fase medio, foyonan lo 
mustra discolorisacion y obviamente e stam falso tambe na su 
base y mita. Solamente e fruta y e peduncle lo ta PCR negativo. 


E peduncle den Banana ta e parti di rama na unda e floracion 
ta sali, cu akiriba a bisa cu eigenlijk ta e stam di berdad. Den 
e fase tardio di e infeccion ta e momentonan final di e Banana. 
Despues di tres aña di experimentacion 80% di e matanan a 
resulta infecta. E stam falso a keda completamente discolora y 
a test positivo pa e PCR. Atrobe e fruta y e peduncle a test PCR 
negativo. Shootnan di un mata infecta tambe por mustra salud 
cu ta e forma principal con e malesa ta plama ya cu hende ta uza 
esakinan pa multiplica e mata. Na Aruba e temponan envolvi den 
obtene resultadonan di diagnostico lo depende di e laboratori- 
onan cu lo mester consulta den exterior banda e conocemento 
specialisa cu tur e testnan ta exigi. 


Practica fytosanidad 
E forma con e malesa ta plama ta principalmente por medio di 
matanan infecta, morto of bibo, partinan di e mata of e suelo 
ariba unda el a crece. Unabes cu e malesa ta presente, contam- 
inacion di otro areanan ta por medio di transporte di suelo, 
awa di irrigacion, drainahe y ora awa yobe y e core di un luga 
contamina pa un cu no ta. Historicamente e forma principal ta 
por medio di e material di propagacion, esta shootnan di matanan 
infecta. Menos mal Aruba no ta depende di exportacion di mata 
di Banana pero manera skirbi hendenan sa cultiva cierto culti- 


varnan. Pa falta di ley fytosanitario no por cera frontera pa intro- 
duccion di mata pero actualmente esun cu Venezuela ta cera. 
Unabes diagnostica e recomendacion ta pa destrui tur mata y 
otronan den un radio di 7.5 m. Esakinan lo mester kima, pero lo 
mester informa cu Brandweer si ta posibel. Ademas e mata ta 
contene hopi humedad y no ta kima asina asina. Matanan hende 
mester corta den pidanan di 60-80 cm grandi y e rhizome cu 
su raisnan hende mester coba saca. Tur malayerba den e area 
hende mester milimetra y cubri tur cu un escudo di plastic pa 
fumiga cu methylbromide pa desinfecta e suelo y material di 
mata. Pa e uso di methylbromide hende lo mester consulta cu 
Inspectie Geneesmiddelen. Un otro forma di sterilisa suelo pero 
menos efectivo ta kita esaki y pone den un bari metal di cua a 
kita top, perfora esaki y pone ariba piedra na 15 cm for di e bom. 
Eybou ta yena 10 cm di awa anto ta sende un candela abou di e 
bari y laga e awa herbe anto e steam ta penetra e suelo y sterilise 
si e yega 80 grado celsio. 


Pa midi esey mester di un termometer di cushina of mester a 
pone un batata dushi na 15 cm abou di e top di e suelo ariba anto 
si ela cushi esey ta un midi cu e temperatura a yega 80 grado. 
Ora e suelo fria e ta apto pa bolbe uza. Un bari ta 159 liter, dus 
ta coy un meter cuadra di suelo na 16 cm hundo. Sinembargo e 
mata ta yega podise 30 cm anto e ora so caba ta mita m cuadra 
por yena. Ariba dje ta kita e 15 for di abou di e bari pa e awa, dus 
menos ainda. Ademas e malesa den e suelo por a spoela cu e awa 
tambe pa un luga mas hundo dus e opcion aki ta menos efectivo. 
Of mester practicamente sterilisa tres of mas bari di suelo pa e 
area unda e mata ta crece. 
Si cana of traha den e area unda e mata contamina ta mester 
desinfecta cu formaldehyde of quaternary ammonium formula- 
tions e hermentnan pero tambe e suelo di e sapato, slof of vehiculo 
su tire cu hende a cana/core/uza rond di e mata. Pa e desinfec- 
tante yega bon na e superficie ta bon pa prome hende freganan 
limpi cu un borstel. E ora e borstel tambe ta contamina y cu si 
e no por desinfect’e mester lag’e na un solo luga. Tampoco ta 
recomendabel pa hala suelo di unda e mata ta crece. Den futuro 
ta spera cu por obtene matanan resistente na e malesa pa por 
resembra areanan contamina. 


Pa mas informacion interesadonan por yama DLVV por medio di 
number di telefon 585-8102 of email na info@santarosa.aw. 


Fusario ta presente na Venezuela 

E aña 2022 e pintura dje celebre maestro Pablo Picasso (1881 – 1973) a 


cumpli ochenticinco aña. Mi a mira e obra ’ki den cuminsamente dje decada 
di 1950 den un revista Americano, tempo e tabata riba su segundo gira 
mundial, pero e no a gana mi atencion asina tanto, manera ora mi a mir’e den 
un establecimento na Rotterdam na 1958, tempo mi tabata biba ey durante mi 
estudio. E cuadro no solamente a hala mi atencion, pero tambe a impresiona 
mi, pasobra na Openbare Werken di Rotterdam mi a mira fotografianan con 
e Alemannan a laga e center dje ciudad despues dje bombardeo dia 14 mei 
1940. Y despues di largo rato observando e pregunta a surgi: “Kico a inspira 
Picasso p’a pinta e cuadro dje manera ’ki?” E contesta mi a hay’e den e biblio- 
teca di Rotterdam. 


Na final di 1936 e artista plastico Pablo Picasso, oriundo di Malaga na Spaña, 
kende tabata biba na Paris, a haya e encargo pa pinta un mural pa e parti 
Spaño na e ‘Exibicion Internacional di Arte y Technologia’ na Paris aña 1937. 
El a laga e comision sa cu e ta apolitica, e Guera Civil Spaño (1936 – 1939) 
tabatin seis luna cu el a cuminsa y e no ta traha obra politico. El a acepta e 
encargo bao su condicion y tabatin lunanan largo ta busca inspiracion pa un 
obra convencional, ora e mainta dje dia 27 di april 1937 cu el a habri corant 
y a mira un articulo acompaña cu fotografianan dje desaster cu tabatin e dia 
anterior na e pueblo Guernica den e region Vasco cu tabata un bastion dje 
Republicanonan. E dia anterior, 26 di april, pa cuator y mey atardi un grupo 
di binticinco avion Aleman y Italiano, a peticion dje general Spaño Francisco 
Franco, a tira un cantidad di shen mil liber di explosivo riba Guernica y otro 
pueblonan den bisindario; e bombardeo a dura tres ora y mei. Trescuarto parti 
dje pueblo a keda den ruina y un tercer parti dje poblacion a wordo mata. 
E bombardeo tabata un ehercicio pa loke a bira e ‘blitzklrieg’ ora e Guera 
Mundial II a cuminsa. 


E acontecimento aki a hororifica, irita y duna Picasso un tremendo rabia, 
pero n’e mes momento a du ne e inspiracion pa cuminsa cu e pintura. Den tres 
siman el a caba e obra cu tin un largura di 7,77m pa un hanchura di 3,49m y a 
dun’e e nomber di Guernica. E comision a nenga e pintura pasobra nan a hay’e 
mucho ‘avant-garde’ y pintura di un otro artista a wordo poni na e exposicion. 
Pero mayoria dje criticanan dje expertonan tabata favorabel. 


Guernica a bay riba un gira mundial y den Estadonan Uni di America pa 
recauda fondo pa e refugiadonan Spaño na Francia. Ora e Segundo Guera 
Mundial a cuminsa Picasso, kende a keda biba na Francia, a pidi e Museum of 
Modern Art di New York pa tuma e custodia dje pintura. Aki e pintura a keda 
cuarenta aña, pasobra Picasso no tabata kier pa e pintura bay Spaña tanten 
cu tabatin un dictadura ey. Durante e ocupacion di Paris un oficial Aleman cu a 
bay bishita Picasso, ora el a mira un foto di Guernica na e muraya, a puntra e 
artista: “Abo a haci e obra ey?” Picasso a contest’e: “No, aboso.” 


Picasso a fayece na 1973 y Franco na 1975. Democracia a bolbe na Spaña y 
na 1981 Guernica a regresa na Barcelona, di unda el a biaha pa Madrid y aki e 
ta colga awo den e Museo Nacional Centro de Arte Reina Sofia. 
Guernica no ta un cuadro cualkier; e no ta solamente arte, sino e ta historico, 
e ta politico, aunke esey no tabata intencion di Picasso, e ta un protesta contra 
violencia y guera, pero mucho más e ta un les pa humanidad; un les cu human- 
idad no a siña of no kier siña. 


Picasso mes no a mira e destruccion na Guernica, pero e fotografianan 
cu a sali den diferente corantnan di Paris y nunca a duna un analysis of un 
descripcion di Guernica. P’e e cuadro ta mustra su disgusto y repugnancia pa 
violencia, guera y genocidio. Durante añanan diferente criticonan a duna un 
analysis o descripcion di Guernica, pero semper segun nan intendimento y 
opinion dje obra. Dje diferente analysisnan, cu un toke chikito di mimes mi a 


compila un descripcion chikito, cual mi kier comparti aki. 
Loke prome por wordo observa ta cu e cuadro no tin color, sino e ta den 
blanco, gris y preto. Esey ta pasobra Picasso mes no a presencia e situacion, 
pero a mir’e den corant y den e tempo ey corantnan y fotografianan ta sali 
solamente na blanco cu preto, y preto ta representa luto. Den e cuadro el a 
pinta algun repi di corant, loke por simbolisa destruccion di Guernica. 


Si nos observa e cuadro di robes pa drechi, nos lo mira: 
Un toro curpa preto y cabes blanco, su rabo ta kima sin flamnan manera 
con e resto dje pueblo tambe ta kima. E toro y e cabay ta parti dje cultura di 
‘corrida de toros’ Spaño y aki ta representa e violencia, bida y morto. Tambe 
e toro aki por ta representa e brutalidad di Franco, Fascismo of Franco mes. 
E toro ta e unico cu ta mira cu wowonan feroz e persona cu ta wak e cuadro. 
Bao dje toro ta un mohe cu su yiu morto riba su scochi, yorando y gritando na 
shelo cu dolor di un mama cu ta perde un yiu inocente. Su wowonan ta pinta 
den forma di lagrima. Tambe e por ta representa tur e mohenan y muchanan 
inocente cu a wordo mata. Pa e parti aki talbes Picasso a haya e inspiracion dje 
obra di Michelangelo “La pieta’ cual ta den e Basilica di San Pedro na Vaticano. 
Mas abao un solda cu su curpa tur desbarata cu ta representa futilidad y 
speransa cu su sacrificio no ta en vano. Den su man robes e tin e simbolo dje 
stigmata cu ta indica cu e solda aki tabatin un bida cu vitud heroico y a haci e 
ultimo sacrificio. Tambe e tin den su man un flor chikito di amapola, un simbolo 
di speransa cu paz lo bini despues. Den su man drechi e tin un spada kibra cu 
ta simbolisa derote, of hunto cu su curpa desbarata, e caida di henter Spaña. 
Entre e toro cu e cabay por mira un paloma blanco, tambe simbolo di paz, 
pero stiliza y ta indica cu paz ta totalmente destrosa. 


Ariba dje cabay por mira un bombiyo cu ta lusa y ta den un forma di wowo. 
E por ta representa e wowo di Dios cu ta tur caminda. Bombiyo ta encera e 
palabra bom y ta e unico pieza di technologia den e cuadro; e por ta indica 
e technologia cu a haci e destruccion ey posibel y con gueranan lo ta mucho 
mas horificante den futuro. 
E cabay, cu ta simbolisa nobleza, forza y curashi ta cayendo pa motibo di 
su herida y ta grita ferozmente, cu su cabes ainda na halto. Picasso a expresa 
e gritonan skerpi dunando e lenga forma di un cuchiu skerpi y e gritonan 
den direccion dje toro, expresando cu e Republicanonan na Guernica ta grita 
contra Franco. 
Despues dje cabay ta aparece un mohe cu ta trata di bula door di un bentana, 
mientras e ta tene un lampi den su man. Su cara ta mustra e angustia y ansha 
pa sali foi e luga. 
Mas abao por mira un mohe teroriza cu un herida na su rudia y cu su man 
ta purba stop e sanger cu ta brota foi su rudia, mientras su bista confundi ta 
dirigi na e lampi, manera si e ta spera auxilio foi unda e lampi ta. 
E parti den e cuadro cu mas ta expresa e sentimento contra guera, ta e 
persona mas na drechi. E ta atrapa den un edificio na candela, cu mannan hisa 
ta sclama na shelo. Na Dios? O na e avionnan Aleman pa stop e destruccion? 
Mientras tanto e edificio ta sigui kima y su morto ta inevitabel. 


Picasso mes no a duna ningun clarificacion dje figuranan den e cuadro, pero 
a mustra claramente su repugnancia, aversion y repulsion di violencia, guera 
y genocidio. Cada observador cu tin conocemento dje horornan dje Guera Civil 
Spaño, por forma su propio opinion. Guernica no ta limita den tempo, pero e 
ta mes relevante cu tempo dje Guera Civil Spaño, e Segundo Guera Mundial, 
Korea, Vietnam, Iraq, Afghanistan y specialmente aworaki, cu un pais enca- 
besa pa un autocrata, sin wordo provoca y sin motibo ta invadi un pais bisiña 
cu ta haci esfuerso pa reforsa su democracia. 


“GUERNICA” 


Un conmemoracion dje 50 aña 
di fayecimento dje pintor Pablo Ruiz Picasso. 


Un ensayo di Vi Frank sr 

Fortaleza Pa Famia 


SI bo confesa cu bo boca Hesus como Señor, y kere den bo curason cu Dios a lant’E for di e mortonan, lo bo ta salba, 
pasobra cu curason hende ta kere pa haya husticia, y cu boca e ta confesa pa haya Salbacion (Romanonan 10:9+10). 


Ken cu kere den dj’E lo no keda brongosa. Pasobra den Cristo Hesu tin poder pa core cu tur inmoralidad. 


No tin distincion, no tin discriminacion, no tin rechaso, tur hende cu yega cerca Cristo Hesus ta bon bini, cerca Cristo si 
tin igualdad, (Mateo 11:28) pasobra pa medio di Cristo Hesus nos ta wordo, Regenera, Reconcilia, Hustifica, Santifica, y 
Glorifica hunto cu Cristo ora e bin busca su pueblo. 


Ma tur esnan cu e ricibi’E na nan E a duna e derecho pa bira yiunan di Dios, esnan cu ta kere den Su nomber, cu no a nace 
di sanger, ni di e boluntad di e carni, ma di Dios (Juan 1: 12+13) 


Pasobra tur esnan cu ta wordo guia door di e Spirito di Dios, esaki nan ta yiunan di Dios (Romanonan 8:14). 


Mundo ta yen, yen di tentacion, inmoralidad y mentira ta aumenta dia pa dia, temor di Dios y santidad, ta den un lucha 
fuerte contra scuridad, ma esnan cu nan curason ta firme y dedica, lo hala mas cerca Dios, pasobra eyden tin crece- 
mento. 


Nos ta ricibi salbacion pa medio di repentimento y Fe, pasobra pa Gracia nos ta salba y Gracia ta bini directamente for 
di Dios. Pa medio di su Yiu Cristo Hesus kende cu su morto a reconcilia nos cu e Tata. 


Salbacion ta bini solamente pa medio di Cristo Hesus, e no ta bini di ningun pastoor, pasobra ningun pastoor no a muri 
na cruz pa ningun hende. 
Ni tampoco door di Pedro, Juan, ni tampoco Maria, pasobra den Juan 2;5 Su mama a bisa e sirbidonan: Kico cu E bisa 
boso, hacie. Pasobra den Lucas 1:29-33 e angel a bisa Maria ken ta Hesus ta. 


Salbacion ta personal, pasobra religion no ta salba ningun, tur hende por drenta cielo ora na kere den Cristo Hesus pa 
nan ta salba y a biba pa Cristo y a persevera manera ta para skirbi den Lucas 21:19. 


No tin salbacion den ningun otro: pasobra no tin bao di cielo, ningun otro nomber cu a wordo duna na hende, pa medio 
di cual nos mester wordo salba (Hechonan 4:12). 


Ningun hende no a subi na cielo, sino Esun cu a baha for di cielo, esta e Yiu di Hende (Juan 3:13) p’esey nos mester kere 
den Cristo Hesus, ta pasobra ta solamente Cristo Hesus a baha for di cielo pa medio di Spirito Santo, a nace .biba, muri, 
y a wordo dera y a lanta di tres dia for di morto y a subi na cielo. Esey ta e gran berdad, solamente Cristo Hesus por a 
haci esey. 


Hesus a bisa Ami ta e caminda y e berdad y e bida, ni un hende no ta bin cerca e Tata sino pa medio di Mi (Juan 14:6). 


Dios su palabra ta bisa den Juan 3: 36: Esun cu kere den e Yiu tin bida eterno, ma esun cu no kere den e Yiu lo no mira 
bida, ma e furia di Dios ta keda riba dje. 


E testimonio ta esaki, cu Dios a duna nos bida eterno, y e bida aki ta den Su Yiu. Esun cu tin e Yiu tin e bida, esun cu no 
tin e Yiu di Dios no tin bida (1 Juan 5:11-12). 


Sinceramente, Pastor Marcel Balootje 


Ban lihe cerca Cristo Hesus, 
den Cristo so, nos ta haya salbacion 

WILLEMSTAD - E duo Ortela (35 aña) y Sophia (25 aña) 
tabata den sala di corte diabierna ultimo pa scucha nan 
sentencia, despues di a trata nan casonan dianan 28 di 
december 2022 y 10 di maart 2023. E duo ta acusa di plant- 
acion di marihuana na un cas den e bario Groot Santa Martha 
y aki ta trata di 427 planchi di marihuana, constata dia 13 di 
september 2022. Riba e mesun fecha 13 di september 2022 
a constata tambe cu nan tabatin den nan poder un cantidad 
di marihuana procesa cu ta representa 119 planchi. 


Mas aleu a bin sali na cla cu e acusadonan tabatin den nan 
poder tambe algun artefacto horta, esta sker hidraulico, 
sistema di sproei hidraulico, un slang colo blauw di presion 
halto y un otro slang oraño tambe di presion halto. 
Ta trata aki di pertenencianan di Brandweer di Corsou. 
Segun Ministerio Publico ta trata aki di articulonan horta cu 
e acusadonan ta supone di tabata na altura cu esakinan ta 
procedente di actonan di ladronicia (contra ley). 
Agentenan di Brandweer a reconoce e hermentnan aki como 
propiedadnan di Brandweer, pasobra no ta piesanan cu ta 
obtenibel riba mercado local. Pero na cas di Ortela a bin 
resulta cu e artefactonan tabata lora den un saco di plastic 
y sconde den un espacio di warda cos. Segun e acusado 
Ortela ta un tal Carlos miho conoci como Chamo ta esun cu 
a trece e cosnan aki pa warda, ya cu e sa bini Bandabou cu 
frecuencia, pa trabou y asina ey e sa pasa pa haci uzo di e 
hermentnan aki, entre cua un generator tambe. Remarcabel 
ta e hecho cu Carlos, alias ‘Chamo’ ningun momento so no 


a aparece den sala di corte como acusado. 
E acusadonan tabata den sala corte primeramente como 
nan defensa señor mr. Humphrey van Blarcum, pero despues 
señora mr. Olga Lodowica a tuma e defensa over. E fiscal 
tabata señora mr. S.R.C Polderman. 
Pa ambos ciudadano e fiscal a demanda un castigo di prizon 
di 18 luna di cua 6 luna condicional, mara na un periodo di 
prueba di 2 aña. Na e cas caminda cosnan robes tabata tuma 
luga, Ortela tabata biba, siendo na momento cu polisnan a 
presenta na e cas pa haci investigacion a reis riba Sophia, cu 
tambe tabata na e sitio, pero no ta biba ey. 
Sinembargo ta sospecha Sophia di tabata duna e planchinan 
di marihuana awa, pero durante tratamento di e caso Sophia 
a para ariba cu e no tin absolutamente nada di haber y cu e 
tabata ey djis pa haci bishita cerca Ortela. 
Hues mr. Sigmar Carmelia ta esun cu a trata e caso y constata 
cu Sophia ta castigabel solamente pa acusacion nr. 2 cu ta 
posicion di 119 planchi di marihuana. 
E acusado Ortela ta condenabel tanto pa acusacion nr.1 
como nr.2. 
Acusacion nr. 1 ta referi na e cultivo di 427 planchinan di 
marihuana, cultiva den su plantashi, siendo nr. 2 ta pose- 
sion di 119 planchi di marihuana. E castigo pa Sophia a 
bira 270 dia castigo di prizon di cua 164 dia condicional, 
kitando e dianan cu el a pasa caba den aresto preventivo 
cu un periodo di prueba di 2 aña. Pa Ortela e castigo a bira 
mas halto, esta 12 luna castigo di prizon di cua 3 luna condi- 
cional y un periodo di prueba di 2 aña. 


Caso contra SEHOS ta den corte for di 2009 


Hues a condena Sophia y 
Ortela pa cultivo y posesion di marihuana 


WILLEMSTAD - Un demanda civil contra SEHOS cu ta den 
corte for di 2009 a continua brevemente e aña’ki pero hues 
a fiha fecha nobo pa continua e caso pasobra ta masha awa 
a pasa bou di brug for di dia cu e caso a origina. 
Esencia dje caso ta un operacion di rudia cu foi 13 aña pasa 
ta den corte. 
Mester a tende cantidad di experto y tabatin veredicto inter- 
medio casi tur aña riba e caso caminda mester a busca mas 
informacion riba e caso. E pashent kende a ser opera den 
SEHOS tabatin masha complicacion pero esey no a yuda 
pasobra na final mester a opera su pia. 
Expertonan a constata cu e ciruhano cu a opera e pashent 
a haci e operacion segun reglanan di cirugia aunke e repor- 
tahe riba e operacion por tabata mas amplio. 


Corte a nombra un ciruhano di Orthopedisch Expertise 
Centrum Amsterdam como experto kende a haci e investig- 
acion for di distancia. 
E experto a cuminsa cu su informe despues cu a pone 
prothese (rudia falso) ne pashent na aña 2007 te dia di april 
2011 cu mester a amputa e pia. 
E experto di Amsterdam a constata cu e ciruhano a opera e 
pashent manera ta spera di un ciruhano competente pero ta 
momento cu infeccion a dal aden no a actua manera debe 
ser. 


Y aki e cabuya ta sinta, tabata falta dje ciruhano of falta di 
hospital Sehos. 
Riba esey nos ta bin bek den edicion di mañan. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 
Luis R. Franken 
Mihor conoci como:” Robe” 
*27-07-1952 - †03-04-2023 


Acto di despedida lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Marie O. Martin 
*15-07-1937 - †01-04-2023 


Acto di despedida lo wordo anuncia despues. 


Gradicimento/Invitacion 


Den nomber di su esposo, yiunan y demas 
famia, nos kier a manda un gradicimento 
profundo na tur sosten y palabranan di 
consuelo ricibi pa cu fayecimento di Luisita 
Tromp-Werleman. 


Un danki grandi na San Pedro Paviljoen 
afdeling Azalea, Aurora Funeral Home 
pa nan servicio, Ivonne Krozendijk, Old 
Cunucu House, Jacky Geerman, Pastor 
y ayudantenan di Misa, Sint Dominicus 
College, Hyatt Regency Aruba y tur famia y 
bisinanan. Na tur esnan cu asisti na entiero 
di nos mama stima. 


Un danki di curason na bosonan tur. 
Boso sosten tabata 
un consuelo grandi pa nos. 


Alavez nos ta invita tur famia, bisiñanan, 
amigonan y conocirnan pa compaña nos 
na 3 santa sacrificio di misa na Inmacuada 
Concepcion Santa Cruz cual lo tuma lugar 
dianan: Diamars 4 April, Diahuebs 6 April y 
Diasabra 8 April pa 7’or di anochi. 
Masha Danki 


WILLEMSTAD 
- 
Hues 
den 
corte civil na Corsou a obra cu 
e debido cautela y profesional- 
idad den un demanda multimi- 
yonario cu ta andando rondo di 
compra y benta di un mansion 
den e paraiso natural Blue Bay cu 
su nomber original ta Blaauw. E 
compania J&W Software manage- 
ment Vastgoed B.V. (Johannes 
Henricus Raadschelders director y doño local) a cuminsa un caso contra e 
companianan Blue Bay Golf CE Sectie y Blue Bay Golf Resorts B.V. Nan ta 
dos compania diferente. Director y accionistanan di ambos compania ta e 
Hulandesnan Josephus Coster (48) y e tal Raadschelders. 
September aña pasa hues a trata e caso caminda doño di J&W a pidi doño 
di Blue Bay pa pasa titulo di propiedad dje cas riba nomber di doñonan dje 
compania local Microsoft di cual e compania mama ta na Washington. 


E historia ta bay bek te 21 di augustus 2020 caminda e compania Smartphonia 
a bende e apartamento “The Shore” na Blue Bay cu J&W pa USD 1.258.535,50. 
For di e suma aki notario a retene USD 556.496,50 pa un debe di Smartphonian 
USD 1.258.353,50 na J&W pero resto dje placa a bay pa Smarphonia. 
Despues cu J&W a bira doño dje mansion ela pone na benta pa USD 1.995.000,- 
pero e benta no a materialisa. 


Microsoft cu mientras tanto tambe a drenta den e wega a demanda Smartphonia 
pa paga Microsoft € 750.000,- como voorschot pa daño y perhuicio cu a sufri 
pasobra e mansion tabatin defecto. 
E parti aki dje proceso a tuma luga den core na Hulanda y a encera cu si 
Smartphonia y J&W no paga na ora nan tin cu paga un compensacion di 
100.000 dollar pa cada dia cu pasa te un maximo USD 1.995.000. 
Pero ni asina e caso no a caba pasobra mas ela dura, mas e partidonan a coba 
den historia pa busca argumento pa gana e caso. 


CHABACANERIA 
E tercer capitulo cu a cuminsa cu e reclamo cu e mansion cu a cumpra y 
bende tabata lek pisa y Microsoft a argumenta den corte cu Smartphone a 
actua inhusto contra Microsoft pasobra benta dje mansion tabata di mala fe. 
A purba pa pone beslag di fondonan cu ta coresponde na Smartphone pero 
tanto bal pasobra a core pone dos auto exclusivo riba nomber di un famia pa 
evita cu Ontvanger lo a pone beslag riba dje. 
Y riba e cuentanan di banco practicamente no tabatin cen mas. y asina por 
tabatin mas propiedad cu Smartphonia y J&W a pone propiedad riba nomber 
di otro hende pa stroba Microsoft pa cobra su placa. 
Y asina a sigui un letania y demanda cu contra-demanda cu a pone cu hues 
a bisa e partidonan pa nan presenta su dilanti. Aki tres siman e caso ta sigui 
dilanti hues pa mira si por yega na un decision final. 


Pa mas cu 2.3 miyon florin 


Compania cu a cumpra mansion 
na Blue Bay ta exigi su cen bek 

“Señor ta mi wardador, mi no tin falta di nada. 
Den kunuku di yerba berde E ta ponemi sosega. 
E ta hibami na awa trankil, pa mi bolbe haña 
forsa” 


Cu inmenso tristesa y dolor na nos curason, pero 
conforme cu boluntad di Dios, nos ta anuncia 
fayecimento inespera di mi esposo, tata y ruman 
stima: 


Eric Anthony 
van der Biezen 
* 28-7-1962 - † 28-3-2023 


Na nomber di su: 
Esposa stima: Sica van der Biezen-Simileer 
Yiunan stima: Eldrick “Ekkie” van der Biezen y 
Leeanne Kelly 
Erishka “Ishka” van der Biezen y André Koolman 


Mayornan: †Eugenio “Efi” y †Estelita “Chichi” van 
der Biezen-Donata 
Suegro y suegra: †Pablo “Shon pa” y †Francisca 
“Kita” Simileer-Ruiz 


Rumannan: 
Albino y Helena van der Biezen- Semeleer 
Diana van der Biezen 
Thomas Van der Biezen 
Elmira y †Hans Schlikker-van der Biezen 
Olivia van der Biezen 
Vilma y Rudy Villarreal-van der Biezen 
Haime y Cecilia van der Biezen-Semeleer 
Silvia y †Daniel van Heyningen-van der Biezen 
Eugene y Violeta van der Biezen-Kock 


Sobrino(a)nan y nan respectivo famia: 
Milouschka, Anouska, Bianca, Aímee, Jairo, 
Sibelly, Akili, Eugeen, Aäron, Melania, Aurelio, 
Melissa, Arnold, Sorayda, Raymund, Vianney, 
Randy, Ginho, Xavier, Rugino, Anita, Omaira, 
Francis y Tanisha. 


Sua y cuñanan: Bibi y Toos Simileer-Zondag 
Maria y †Nicolaas Everon-Simileer 
†Nora Simileer 
Jani y Julieta Simileer-Dania 
Edwin y Maria Simileer-Orman 
Frido y Maria Simileer-Jacobs 
Thomas y Elcira Simileer-Hernandez Rodriquez 
Rufino Simileer 
Pablo y Harma Simileer-Doedens 
Jovito Simileer 
Hose Simileer 
Gemma y Frans Figaroa-Simileer 
Rudi y Blanca Simileer-Espitia 


Omo y tanta, primo y primanan, Ihanan, amigo- 
y conocirnan, bisiñanan, coleganan di S.V.O.A/ 
Colegio Arubano, miembro nan di Thrill Walkers y 
Get fit. 


Famia: van der Biezen, Simileer, Donata, Ruiz, 
Semeleer, Schlikker, van Heyningen, Villarreal, 
Kock, Rooze, Plaat y demas famia. 


Ta invita pa asisti na e anochi di condolencia 
cual lo tuma lugar dialuna 3 di april 2023, di 7or 
pm pa 9or pm na Aurora Funeral Home. 
Acto di entiero lo tuma lugar diamars 4 di april 
2023, di 2or pm pa 4or pm na Parokia Santa 
Filomena, despues lo sali pa Santana catolico 
Pastoor Kraanwinkel na Paradera. 


Na lugar di flor of krans un donacion pa “Aruba 
Heart Foundation” lo ta altamente aprecia. Lo tin 
un box disponibel pa e bunita gesto aki. 
Nos ta lamenta cu despues di entiero nos no por 
ricibi bishita di condolencia na cas. 


Caminda Dios ta, ey mi ke biba. 
Señor ta mi lus y salbacion, 
di ken lo mi tin miedo? 
Señor ta fortalesa di mi bida 
pa ken lo mi tembla? 
Salmo 27 


Cu dolor na nos curason, 
nos ta participa fayecimento 
di nos ser stima: 


Sra. vda. Iginia R. van 
der Weide-de Windt 
cariñosamente yama “Ina” 
viuda di: † Hilbert W.J. van der Weide 
*27-07-1936 - †31-03-2023 


Mescos cu yiu: 
Raquel van der Weide 


Mescos cu nieta: Laura Lopez 


Cuñanan: 
Sra. vda. Agnes de Windt-Nicolaas 
Sra. vda. Claudette de Windt- 
Caldeira 


Sobrino y sobrina nan: 
Edna, Leticia, Ingrid, Franklin, Roosje, 
David, Emy, Stella, Hubert, Ingrid, 
Maikel, Margot, Jeanet, Mirian, Stella, 
Glenn, Giovanni, Karen, Claudia 


Su ayudante: 
Denise Pierre 


Prima stima: 
Adelita Tromp-Bislip y esposo Albert 
y demas primo y prima nan 


Demas famia na Aruba, Curaçao, 
Miami, Hulanda, Belgica y Puerto 
Rico: 
de Windt, van der Weide, Bislip, 
Maduro, Tromp, Quandt, Nicolaas, 
Caldeira, Estrada, van Trikt, Swaen, 
Rodulfo, Vis, Hart, Oduber, Daas, 
Arends, Henriquez, Chirino, Schmidt, 
Geerman, Robert, Vangansewinkel, 
Kipp, Lopez, de Graaf, Peterson. 


Ta invita bisiña, amigo(a) y 
conocirnan pa asisti na acto di 
despedida cual lo tuma lugar na 
Aurora Funeral Home diaranson 5 di 
april 2023 di 2’or pa 4’or di atardi. 


Cremacion lo tuma lugar den seno 
familiar. 


Nos ta pidi disculpa si den nos tristesa 
nos por a ludia un of otro famia. 


“Virgen Santisima di Guadalupe mustra nos cu 
bo ta nos Mama, defende nos den momento di 
tentashon consola nos tristeza nan y yuda nos 
den tur nos necesidadnan” 
Ta participa fayecimento di: 


Sra. Vda. Rosalinda F. 
Bernabela-Figaroa 
Cariñosamente yama 
“Linda, Linchi, mama, Wela, Bieu” 
*04-09-1951 - † 29-03-2023 


Casa: 
† Agustino Theo Bernabela 


Yiunan: 
Mariska & Rendel (Roy) Winterdaal 
Lisandra Bernabela & Lorenzo (Bibi) Loopstok 
Jaime Bernabela & Katty Gobbi 


Nieto(a)nan: 
Sidmar Williams & Darrianella Leito 
Jaimyson Bernabela & Alexandra Boekhoudt 
Liandro Loopstok 
Lyxienne Loopstok & Grego Regales 
Royslenne Winterdaal 
Hayleen Winterdaal 
Jaimer Bernabela 
Lindsay Loopstok 
Erika Beatriz Gobbi Janvier & Prevart Janvier 


Manera nieto (a): 
Maurice Antoine, Kylie Wathey, Rutmilaine Dirksz 


Bisanieto (a): 
Jahlixia Bernabela, Jahlixion Bernabela, 
Jaimelyne Nelson, 
Jayzienne Wernet 


Manera bisanieto (a): 
Kacey-Ann Danja, Kaylen Danja 


Mayor: 
† Nicolas (Laca) Figaroa 
† Joanna Figaroa – Simileer 


Iha: 
Zulaika Sint Jago, Edward Figaroa 


Bisiñanan: 
Soinise Antoine & Nico Mentor, (Mama) Carlita 
Pardo & Famia, 
Nis, Ada Maduro & Famia, Valerie Dongo 


Rumannan, subrino(a)nan, primo(a)nan, 
amigo(a)nan, cuña, swa, tanta y demas famia 
cu ta hopi pa menciona. 


Famia: 
Figaroa, Bernabela, Winterdaal, Williams, 
Loopstok, Gobbi, Janvier, Leito, Boekhoudt, 
Regales, Antoine, Wathey, Dirksz, Nelson, Wernet, 
Danja, Simileer, Sint Jango, Mentor, Pardo, 
Maduro, Dongo, Henriquez, Tromp, Sprok, Fingal, 
Castaño, Franken, Perez, Giel, Giron, Kelly, 
Jansen, Zijlstra, Semeleer, Martes, Davelaar. 


Ta invita pa asisti na e acto di despedida cual lo 
tuma lugar diasabra 8 april 2023 di 9AM – 11AM 
na Royal Funeral Home (Cumana) y despues 
sigui pa acto di cremacion cu lo tuma lugar den 
seno familiar. Linda su deseo ta pa bin bisti na 
colornan alegre. 


Famia ta pidi disculpa, si den nos momento di 
tristesa nos por a lubida un famia of conocir 
y disculpa cu nos no por ricibi bishita di 
condolencia na cas despues di entiero 


